
MARTFŰ VÁROS ÖNKORMÁNYZATA

POLGÁRMESTERI HIVATALA

SZERVEZETI ÉS MŰKÖDÉSI SZABÁLYZATA

MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…/2011.(….)

ÖNKORMÁNYZATI RENDELETE

Martfű Város Önkormányzata Polgármesteri Hivatala
                                  Szervezeti és Működési Szabályzatáról

Martfű Város Önkormányzatának Képviselő-testülete a helyi önkormányzatokról szóló 1990.évi LXV. törvény 9. §. (2) bekezdésében, 35. §. (2) bekezdés a./ és c./ pontjaiban foglalt felhatalmazás, továbbá az államháztartás működési rendjéről szóló 292/2009. (XII.19.) Korm. rendelet 20. §-ában meghatározottak figyelembevételével a Képviselő-testület 71/2009. (VIII.27.) határozatával jóváhagyott alapító okiratban foglaltak részletezésére Martfű Város Önkormányzata Polgármesteri Hivatala ( a továbbiakban: hivatal) Szervezeti és Működési Szabályzatát (a továbbiakban: SZMSZ) az alábbiak szerint hagyja jóvá:

                                          I. Általános rendelkezések 

                        A hivatal megnevezése, címe, bélyegzői és számlaszáma
                                                                       1.§.
(1) A hivatal megnevezése: Martfű Város Polgármesteri Hivatala.

(2) A hivatal címe:

                            5435 Martfű Szent István tér 1.

                levelezési címe: 5435 Martfű Pf.: 7.

                e-mail címe: titkarsag@ph.martfu.hu
                honlapja: www.martfu.hu
(3) A hivatal kör- és fejbélyegzői tartalmát és felsorolását külön szabályzat tartalmazza.

(4) A hivatalban használt bélyegzők lenyomatát, valamint a sorszámokkal azonosíthatóan az egyes bélyegzők használatára feljogosított személyeket, illetve szervezeti egységeket a hivatal bélyegző-nyilvántartása tartalmazza.

(5) A hivatal törzsszáma: 410106

(6) A hivatal számlavezetője: OTP Bank Nyrt.

(7) A hivatal költségvetési elszámolási számlaszáma: 11745169-15410106

                        A hivatal működési területe, jogállása

                                                      2.§.

(1) A hivatal működési területe:
A Polgármesteri Hivatal hatásköre és illetékessége az a-f./ pontokban foglalt eltérésekkel Martfű város közigazgatási területének egészére kiterjed.

a./ A Városi Gyámhivatal illetékessége a gyámhatóságokról, valamint a gyermekvédelmi és gyámügyi eljárásról szóló 331/2006. (XII.23.) Korm. rendelet 1. számú mellékletében meghatározottak szerint Rákócziújfalu településre is kiterjed.

b./ Az I. fokú építésügyi hatósági jogkör a 220/1997. (XII.5.) Korm. rendelet 1. és 2. számú melléklete alapján kiterjed Rákócziújfalu településre is.

c./ Az Okmányiroda illetékessége a d./ pontban meghatározott feladatok kivételével, az okmányirodák kijelöléséről és illetékességi területéről szóló 256/2000. (XII.26.) Korm. rendelet melléklete alapján Rákócziújfalu településre is kiterjed.

d./ Az Okmányiroda a c./ pontban idézett jogszabály alapján az ország egész területére kiterjedő illetékességgel látja el a személyazonosítás céljára szolgáló, illetőleg a járművezetésre jogosító okmányok kiállításával kapcsolatos hatáskörébe utalt feladatokat.

e./ Külön megállapodás szerint Mezőhék község közigazgatási területén ellátja a hivatal a körjegyzőségből adódó feladatokat.

f./ Társulási megállapodásban megállapított működési területre kiterjedően ellátja a hivatal a társulásból adódó feladatokat. 

(2) A hivatal kirendeltsége:

Martfű Polgármesteri Hivatal Mezőhéki Kirendeltsége ( a továbbiakban: Mezőhéki Kirendeltség)

Címe: 5453 Mezőhék, Felszabadulás út 1.

Telefon/fax: 56/314-001

Működési területe: Mezőhék község közigazgatási területe.

(3) A hivatal jogállása: 

a./ A Polgármesteri Hivatal Martfű Város Önkormányzata Képviselő-testületének szerve az önkormányzat működésével, valamint az államigazgatási ügyek döntésre való előkészítésével kapcsolatos feladatok ellátására.

b./ A hivatal Martfű Város Önkormányzata által alapított, önállóan működő és gazdálkodó költségvetési szerv, önálló jogi személy, általános képviseletét a jegyző látja el.

                                                A hivatal tevékenysége

                                                             3. §.

      (1) A hivatal által ellátandó és a szakfeladat-rend szerint (szakfeladat számmal és megnevezéssel) besorolt alaptevékenységek, rendszeresen ellátott kiegészítő és vállalkozási tevékenységek, valamint az alaptevékenységet meghatározó jogszabályok jegyzékét az ezen SZMSZ mellékletét képező Alapító Okirat rögzíti.

      (2) Az Alapító Okiratban meghatározott tevékenységek, feladatok ellátásának forrásait, a költségvetés végrehajtásával kapcsolatos sajátos előírásokat, feltételeket Martfű Város Önkormányzata Képviselő-testületének mindenkor hatályos költségvetési rendelete tartalmazza.

    (3) A vagyonnal való gazdálkodás vonatkozásában Marfű Város Önkormányzata Képviselő-testületének az önkormányzat vagyonával való gazdálkodás egyes szabályairól szóló hatályos rendeletében foglalt előírások szerint kell eljárni.

   (4) A hivatal vagyonkezelésébe, illetve tulajdonosi jogkörébe gazdálkodó szerv nem tartozik.

   (5) Külső szervezet nem lát el a hivatal részére gazdálkodási feladatokat.

                               II. A hivatal gazdálkodásával kapcsolatos előírások

                                                                         4. §.

A költségvetés tervezésével kapcsolatos különleges előírásokat, feltételeket a Képviselő-testület által jóváhagyott költségvetési koncepció, a költségvetés végrehajtásával kapcsolatos különleges előírásokat, feltételeket az éves költségvetési rendelet tartalmazza.

5. §.

Az államháztartás működési rendjéről szóló 292/2009.(XII.19.) kormányrendeletben foglaltak alapján Martfű Város Polgármesteri Hivatal költségvetésében szereplő kiadási és bevételi előirányzatok vonatkozásában a kötelezettségvállalás és ellenjegyzésének, továbbá a kiadás teljesítésével, a bevétel beszedésével összefüggő szakmai igazolás, érvényesítés, utalványozás és ellenjegyzés rendjét a hivatal Pénzgazdálkodási szabályzata tartalmazza.

6. §.

Az államháztartás működési rendjéről szóló 292/2009.(XII.19.9 kormányrendelet 224. §-a alapján az önkormányzat felügyelete alá tartozó intézmények részéről az évközi és éves beszámolók, valamint az egyéb adatszolgáltatások elkészítése és az önkormányzathoz történő beküldésének határideje az alábbiak szerint történik:

(1) Az önkormányzat és intézményei gazdálkodásáról féléves és éves költségvetési beszámolót kell készíteni, a Pénzügyminisztérium honlapján közzétett, központilag előírt nyomtatvány formában és tartalommal. A központilag előírt nyomtatványokon túl, a költségvetési beszámoló összeállításához szükséges, számszaki és szöveges beszámolók további mellékletét képező adatszolgáltatás űrlapjait a Polgármesteri Hivatal megküldi az intézmények részére.

(2) Féléves költségvetési beszámoló:

· A költségvetési év első félévéről június 30-ai fordulónappal féléves költségvetési beszámolót kell készíteni legkésőbb július 31-éig.

· A féléves költségvetési beszámoló a pénzforgalmi jelentést és a pénzforgalom egyeztetést tartalmazza.

Az I. félévi elemi beszámoló átvételének időpontja értekezlet keretében ütemezésre kerül a Magyar Államkincstár által meghatározott átvételi időpontok és az átvételhez szükséges számítógépes szoftver (k11) program rendelkezésre bocsátása függvényében.

(3) Éves költségvetési beszámoló:

· A költségvetési évről december 31-ei fordulónappal, legkésőbb a következő költségvetési év február 28-áig éves költségvetési beszámolót kell készíteni.

· Az éves költségvetési beszámoló részei:

· Könyvviteli mérleg,

· Pénzforgalmi jelentés,

· Pénzmaradvány-kimutatás,

· Eredmény kimutatás, kiegészítő melléklet,

· Kiegészítő mellékletek.

Az éves elemi beszámoló átvétel időpontja értekezlet keretében ütemezésre került a Magyar Államkincstár által meghatározott átvételi időpontok és az átvételhez szükséges számítógépes szoftver (k11 program) rendelkezésre bocsátása függvényében.

(4) A féléves, éves beszámolót az intézmény vezetője, a polgármesteri hivatal beszámolóját a polgármester és a jegyző, valamint a beszámoló elkészítéséért felelős személy, az intézmény beszámolóját a gazdasági vezető, polgármesteri hivatal beszámolóját a számviteli csoportvezető, az összevont szektoros beszámolót a pénzügyi csoportvezető köteles aláírni.

(5) Az intézmények kötelesek az önkormányzat részére a féléves beszámolót a további adatszolgáltatás űrlapjaival együtt július 31-éig, az éves költségvetési beszámolót a tárgyévet követő év február 28-áig megküldeni. A Polgármesteri Hivatal a beszámoló Magyar Államkincstárhoz történő leadásának ütemezése ismeretében indokolt esetben későbbi időpontot is meghatározhat. A beszámoló átvételéről és ellenőrzéséről a Pénzügyi és Adóügyi Iroda gondoskodik.

(6) A beszámolókat az önkormányzatnak az 5. pont szerinti határidő lejártát követő 8 munkanapon belül, de legkésőbb az átvételről szóló értesítésben foglalt időpontban kell benyújtani a Magyar Államkincstárhoz.

(7) Az intézményi beszámolót a felügyeleti szerv az átvételkor, de legkésőbb a beszámoló Magyar Államkincstárhoz történő leadását megelőzően felülvizsgálja, a felülvizsgálat 

· a feladatok szakmai teljesítésének értékelésére,

· a pénzügyi teljesítés és a feladat megvalósítás összhangjára,

· eredeti – módosított terv – és tényadatok eltérésére és 

· a számszaki beszámoló belső, illetve a felügyeleti szerv által kért adatok összhangjára terjed ki.

A zárszámadási rendelet-tervezet elkészítését megelőzően az intézményi számszaki beszámolók összeállításához szükséges, a beszámolók további mellékletét képező adatszolgáltatás űrlapjainak összhangját, a pénzmaradványok kimutatásának szabályszerűsítését felül kell vizsgálni.

(8) A Polgármesteri Hivatal az intézményt éves számszaki beszámolójának és működésének elbírálásáról, jóváhagyásáról az Ámr. 225. §. (1) bekezdésében foglaltak alapján a pénzmaradvány jóváhagyásának időpontjáig értesíti.

(9) Az éves beszámolóval egyidejűleg az intézmények vezetőinek el kell készíteniük az éves ellenőrzési jelentést, a pénzügyminiszter által közzétett módszertani útmutató figyelembevételével. Az intézmények vezetői megküldik a jegyzőnek az éves ellenőrzési jelentéseket a tárgyévet követő év március 15-ig. Az éves ellenőrzési jelentések átvételéért, feldolgozásáért és az éves összefoglaló jelentés elkészítéséért az Ellenőrzési Iroda vezetője felelős.

7. §.

(1) Az önkormányzat költségvetési gazdálkodásának alakulásáról – intézményeket is magába foglaló – időközi költségvetési jelentést köteles összeállítani. Az időközi költségvetési jelentést az államháztartás működési rendjéről szóló 292/2009.(XIi.19.) kormányrendeletben meghatározott módon kell összeállítani.


Az önkormányzati szinten összesített adatok a tárgyév

· I-III. hónapjáról április 20. napjáig,

· I-IV. hónapjáról július 20. napjáig,

· I-IX. hónapjáról október 20. napjáig,

· I-XII. hónapjáról a tárgyévet követő január 20. napjáig

kell megküldeni a Magyar Államkincstárhoz.

(2) Az önkormányzat intézményei 5 munkanappal a fenti időpontokat megelőzően kötelesek a költségvetési jelentésüket leadni.

(3) A Polgármesteri Hivatal költségvetési jelentésének elkészítéséért a Pénzügyi és Adóügyi Iroda vezetője a felelős.

(4) Az önkormányzat intézményei és a Polgármesteri Hivatal eszközeinek és forrásainak alakulásáról negyedévenként, a főkönyvi kivonat állományi számláinak adataiból, illetve az azt alátámasztó nyilvántartásokból összeállított mérlegjelentést kell készíteni. 

(5) Az intézmények évközi mérlegjelentését a tárgynegyedévet követő hónap 20. napjáig, a negyedik negyedévre vonatkozóan az éves beszámoló benyújtásának határidejével egyezően kell a Polgármesteri Hivatalhoz benyújtani.

(6) A Polgármesteri Hivatal a mérlegjelentéseket a tárgynegyedévet követő hónap 25. napjáig, a negyedik negyedévre vonatkozóan az éves beszámoló leadásának határidejével megegyezően juttatja el feldolgozásra a Magyar Államkincstárhoz.

(8) A Polgármesteri Hivatal mérlegjelentésének elkészítéséért és a Magyar Államkincstárhoz történő továbbításáért a Pénzügyi és Adóügyi Iroda vezetője felelős.

Gazdasági szervezet

8. §.

(1) Martfű Város Polgármesteri Hivatala önállóan működő és gazdálkodó költségvetési szerv, vezetője a Jegyző, általános pénzügyi-gazdasági feladatait a Pénzügyi és Adóügyi Iroda, az üzemeltetéssel, fenntartással, működtetéssel, beruházással, a vagyon használatával és hasznosításával kapcsolatos feladatokat a Városfejlesztési és Üzemeltetési Iroda, munkaerő és bérgazdálkodással kapcsolatos feladatokat a Közigazgatási és Hatósági Iroda vezetője látja el.

(2) Martfű Város Polgármesteri Hivatalának szervezeti felépítésére és az egyes szervezeti egységek által ellátott feladatokra tekintettel a Polgármesteri Hivatal gazdasági szervezetét a Pénzügyi és Adóügyi Iroda, a Városfejlesztési és Üzemeltetési Iroda és a Közigazgatási és Hatósági Iroda alkotják.

(3) A gazdasági szervezet pénzügyi-gazdasági feladatai az államháztartásról szóló többször módosított 1992. évi XXXVIII. törvény, valamint az államháztartás működési rendjéről szóló 292/2009.(XII.19.) Korm. rendelet alapján – Martfű Város Közgyűlése Szervezeti és Működési Szabályzata, Martfű Város Polgármesteri Hivatalának Szervezeti és Működési Szabályzata és az Ügyrend előírásait figyelembe véve – az alábbiak:

· az éves költségvetés tervezése,

· az előirányzat felhasználás, módosítás,

· üzemeltetés, fenntartás, működtetés,

· önkormányzati beruházásokkal, felújításokkal kapcsolatos feladatok,

· vagyongazdálkodással, vagyonüzemeltetéssel kapcsolatos feladatok,

· munkaerő- és bérgazdálkodással kapcsolatos feladatok,

· pénzkezelés,

· pénzellátás,

· könyvvezetés,

· beszámolási kötelezettség teljesítése,

· adatszolgáltatás.

III.  A hivatal irányítása, vezetése

9. §.
(1)  A polgármester a Képviselő-testület döntései szerint és saját önkormányzati jogkörében irányítja a hivatalt. Önkormányzati, valamint az államigazgatási feladat- és hatásköreit a hivatal közreműködésével látja el.

(2) A polgármester

      a.) a jegyző javaslatainak figyelembe vételével meghatározza a hivatal feladatait az önkormányzat működésének szervezésében, a döntések előkészítésében és végrehajtásában,

     b.) dönt a jogszabály által hatáskörébe utalt államigazgatási ügyekben, hatósági jogkörökben, egyes hatásköreinek a gyakorlását átruházhatja,

    c./ a jegyző javaslatára előterjesztést nyújt be a Képviselő-testületnek a hivatal belső szervezeti tagozódásának, munkarendjének, valamint ügyfélfogadási rendjének meghatározására,

   d./ a hatáskörébe tartozó ügyekben szabályozza a kiadmányozás rendjét,

   e./ gyakorolja az egyéb munkáltatói jogokat a jegyző és az önkormányzati intézmények vezetői tekintetében,

f./ szükség szerint, de legalább évente egy alkalommal apparátusi értekezletet tart, amelyen a jegyzővel közösen értékeli a  hivatal tevékenységét és meghatározza az elkövetkezendő időszak feladatait.

10. §.

(1) A polgármester helyettesítésére, munkájának segítésére megválasztott alpolgármester a polgármester irányításával látja el feladatát.

(2) Az alpolgármester a részére meghatározott önkormányzati ügyek előkészítése és  végrehajtása során igényelheti a hivatal közreműködését.

11. §.

(1) A jegyző vezeti a hivatalt.

(2) Gondoskodik az önkormányzat működésével kapcsolatos feladatok ellátásáról, rendszeres kapcsolatot tart a Képviselő-testület tisztségviselőivel, a bizottságok elnökeivel, a tanácsnok(ok)kal és a képviselőkkel.

(3) Közreműködik a bizottság, a bizottság elnöke, a polgármester, az alpolgármester és a tanácsnok(ok) Képviselő-testületi előterjesztéseinek elkészítésében. 

(4) Az aljegyző és az irodavezetők bevonásával folyamatosan figyelemmel kíséri és ellenőrzi a Képviselő-testület elé kerülő előterjesztések, határozat- és rendelet-tervezetek törvényességét.

(5) Biztosítja a lakosság tájékoztatását a Képviselő-testölet működéséről, közérdekű döntéseiről, valamint a hivatal aktuális, a polgárok széles körét érintő feladatairól.

(6)Beszámol a hivatal tevékenységéről szükség szerint a polgármesternek és a Képviselő-testületnek.

(7) Részt vesz a katasztrófa elhárítási feladatok végrehajtásában.

(8) Döntésre előkészíti a polgármester határkörébe tartozó államigazgatási ügyeket.

(9) Szervezi az együttműködést a rendvédelmi és más szervekkel a közrend-közbiztonság fenntartása és javítása érdekében.

(10) Gondoskodik a hivatal működésének személyi és tárgyi feltételeiről a költségvetés által meghatározott keretek között. Meghatározza az egyes szervezeti egységek elhelyezését, az ellátott feladatok és a létszám figyelembevételével.

(11) Gyakorolja az egyéb munkáltatói jogokat az aljegyző tekintetében, gyakorolja  a munkáltatói jogokat a hivatal köztisztviselői, ügykezelői és egyéb munkavállalói tekintetében azzal, hogy a kinevezéshez, a munkaviszony létesítéséhez, a vezetői megbízáshoz és annak visszavonásához , a felmentéshez, felmondáshoz, jutalmazáshoz – a polgármester által meghatározott körben – a polgármester egyetértése szükséges. 

(12) A jogszabályban meghatározott hatósági ügyekben hatósági jogkört gyakorol.

(13) Határkörébe tartozó ügyekben szabályozza a kiadmányozás rendjét ,  meghatározza a hivatal szervezeti egységeinek feladatait.

(14)  Vezetői értekezleteken számon kéri a hivatal aktuális feladatainak végrehajtását, biztosítja a résztvevők számára az információcserét.

(15) Ellátja az Önkormányzat    költségvetésének végrehajtásával kapcsolatban hatáskörébe utalt feladatokat.

(16) Gondoskodik a belső ellenőrzéssel kapcsolatos feladatok ellátásáról, ennek keretében különösen:

     a./ előkészíti az önkormányzat belső ellenőrzésének meghatározására vonatkozó testületi döntéseket,

     b./ testületi jóváhagyásra előkészíti az önkormányzat éves belső ellenőrzési tervét,

     c./ fogadja, értékeli a belső ellenőrzési jelentéseket, előkészíti a szükséges intézkedéseket, indokolt esetben gondoskodik ezek testületi előterjesztésre való előkészítéséről,

    d./ előkészíti a testületi előterjesztést a tárgyévre vonatkozó éves összefoglaló ellenőrzési jelentésről,

    e./ megszervezi és működteti a belső ellenőrzést, biztosítja annak függetlenségét.

(17) A hivatal működésének és gazdálkodásának eredményessége érdekében működteti a folyamatba épített, előzetes és utólagos vezetői ellenőrzési rendszert ( a továbbiakban: FEUVE):

     a./ a FEUVE  a szervezeten belül a gazdálkodásért felelős Pénzügyi és Adóügyi Iroda által folytatott első szintű pénzügyi irányítási  és ellenőrzési rendszer, amelynek működtetéséért és fejlesztéséért a jegyző felelős.

   b./ a FEUVE rendszer tartalmazza mindazon elveket, eljárásokat és belső szabályzatokat, amelyek alapján a hivatal érvényesíti a feladati ellátását szolgáló előirányzatokkal, létszámmal és a vagyonnal való szabályszerű , gazdasságos, hatékony és eredményes gazdálkodás követelményeit.

(18) Gondoskodik a kötelező statisztikai adatszolgáltatások elkészítéséről.

(19)Kialakítja és működteti a belső kontrollrendszert.

A Képviselő-testület által a jegyző javaslatára kinevezett aljegyző helyettesíti a jegyzőt és ellátja a jegyző által meghatározott feladatokat.
                               IV. A hivatal belső szervezeti egységei                                   

13. §.

(1) A hivatal engedélyezett létszáma 41 fő, ebből a mezőhéki kirendeltsége 4 fő.

(2) A hivatal belső szervezeti egységei nem jogi személyek.
(3) A hivatal az alábbi belső szervezeti egységekre tagozódik:

Az egységes hivatal feladatainak ellátását a következő elnevezésű szervezeti egységek biztosítják:

1. Szervezési és Ügyviteli Iroda

2. Közigazgatási és Hatósági Iroda

3. Művelődési és Szociális Iroda

4. Pénzügyi és Adóügyi Iroda

5. Városfejlesztési és Üzemeltetési Iroda

6. Városi Gyámhivatal

7. Mezőhéki Kirendeltség

(4) A hivatal szervezeti ábrája:

Polgármester

Jegyző


Aljegyző

Mezőhéki         Közigazgatási és Hatósági     Művelődési és         Szervezési és Ügyviteli     Pénzügyi és Adóügyi   Városfejlesztési         Városi
Kirendeltség                 Iroda                             Szociális Iroda                  Iroda                                    Iroda                    és Üzemeltetési   Gyámhivatal











          Iroda
V. A Hivatal belső szervezeti egységeinek személyi állománya

Irodavezető

14. §.

(1) Az iroda működésének szervezését a jegyző megbízása alapján az irodához tartozó irodavezetők egyike látja el.

(2) Az irodavezető feladata különösen:

a) az irodához tartozó munkatársak tevékenységének összehangolása, a megfelelő információáramlás biztosítása,

b) a jogszabályok valamint a képviselő-testületi, bizottsági határozatok folyamatos figyelemmel kísérése, s ezek alapján javaslat az előterjesztések, önkormányzati rendeletek, belső szabályzatok elkészítésére vagy módosítására,

c) a város fejlődéséhez szükséges külső források eredményes feltárása, a döntések előkészítésében való közreműködés, a végrehajtás koordinálása,

d) a többi irodavezetővel javaslat egyes munkafolyamatok ésszerűsítésére, az adminisztratív terhek csökkentésére.

e) A Kiadmányozási Szabályzatban meghatározottak szerint kiadmányozási joggal rendelkezik.

15. §.
Az irodavezető felelős különösen:

(1) a szervezeti egység egész munkájáért, annak jogszerű működéséért,

(2) az irodán belüli célszerű munkamegosztás kialakításáért, a hatékony munkavégzésért,

(3) a testületi előterjesztések ténybelileg és jogilag szakszerű előkészítéséért,

(4) a polgármester, az alpolgármesterek, a bizottságok és a Képviselő-testület önkormányzati döntéseinek időbeni, szakszerű végrehajtásának megszervezéséért,

(5) a Képviselő-testületi határozatok végrehajtásáról szóló jelentések, képviselői kérdésekre és interpellációkra adandó válaszok elkészítéséért,

(6) az iroda feladatkörében a jegyző megbízásából ellátott államigazgatási hatósági ügyek intézéséért, 

(7) feladatkörében az állampolgárok szakszerű, gyors, közérthető tájékoztatásáért,

(8) az irodák közötti hatékony együttműködés biztosításáért és az osztályon belüli szervezeti egységek közötti információáramlásért,

(9) a munkaidőt, ügyfélfogadási időt érintő intézkedések betartásáért, ellenőrzéséért.

16. §.
Az irodavezető feladatai még:

(1) részt vesz a Képviselő-testület ülésén, az iroda feladatkörét érintő napirend tárgyalásánál a bizottsági üléseken, segíti a tanácsnok(ok) munkáját,

(2) kezdeményezi a jogszabályok módosítását, az adminisztratív terhek csökkentését a társadalmi és központi jogi környezet változása vagy felhatalmazása esetén,

(3) elkészíti a polgármester, alpolgármesterek, bizottsági elnök, tanácsnok(ok) és a jegyző nevében a képviselő-testületi határozatok végrehajtásáról szóló jelentéseket,

(4) előkészíti a képviselő-testület, a polgármester, az alpolgármesterek hatáskörébe vagy feladatkörébe tartozó munkáltatói, illetve az egyéb munkáltatói jogok gyakorlásával kapcsolatos ügyeket,

(5) közreműködik az önkormányzati intézmények, gazdasági társaságok irányításával kapcsolatos döntések, intézkedések előkészítésében, a határozatok végrehajtásának megszervezésében, ellenőrzésében,

(6) biztosítja a jegyzői hatáskörök gyakorlását az államigazgatási hatósági ügyek intézése körében,

(7) rendszeresen beszámol az iroda tevékenységéről a jegyzőnek, igény esetén közvetlenül a polgármesternek,

(8) előkészíti a feladatkörét érintő belső szabályzatokat, azok szükség szerinti módosítási javaslatait a polgármester és /vagy a jegyző/aljegyző intézkedésére,

(9) gondoskodik a feladatjegyzéknek – a hatályos jogi szabályozást is feltüntető – elkészítéséről, folyamatos aktualizálásáról,

(10) elkészíti és karbantartja az iroda dolgozóinak munkaköri leírását, meghatározza a helyettesítés rendjét,

(11) közreműködik a minősítések és teljesítményértékelések elkészítésében,

(12) elkészíti az osztály dolgozóit érintő szabadságolási ütemtervet, 

(13) ellenőrzi a jelenléti ívek vezetését, havonta jelenti a távollétek okát, időtartamát (GYED, GYES, betegség, továbbtanulás, szabadság),

(14) kezdeményezi a jegyzőnél a megüresedett álláshelyek betöltését, javaslattal él a szakmai és egyéb feltételek meghatározására,

(15) javaslatot tesz a dolgozók továbbképzésére, egyes külön juttatások biztosítására, felmentésére és egyéb feltételek meghatározására,

(16) biztosítja a munkafolyamatokba épített és utólagos ellenőrzés működését,

(17) gondoskodik a szabályszerű ügyiratkezelés megvalósításáról így különösen a központi irattárnak történő átadásáról. 

(18) gondoskodik a közpénzek felhasználásával, a köztulajdon használatának nyilvánosságával, átláthatóbbá tételével és ellenőrzésének bővítésével összefüggő egyes törvények módosításáról szóló 2003. évi XXIV. törvény, az elektronikus információszabadságról szóló 2005. évi CX. törvény, valamint egyéb jogszabályok alapján az önkormányzatot és a Hivatalt érintő, feladatköréhez tartozó közérdekű adatok és információk honlapon, illetve az írott és elektronikus sajtóban történő megjelenítéséhez szükséges adatok összegyűjtéséről és azok aktualizálásáról.

Ügyintéző

17. §.

(1) A jogszabályban meghatározott hatáskörrel rendelkező ügyintéző gyakorolja a hatósági jogkörét, s ellátja mindazon egyéb feladatokat, amelyeket a jogszabályok számára előírnak.

(2) Az ügyintéző feladata a Képviselő-testület, a polgármester és a jegyző feladat- és hatáskörébe tartozó ügyek érdemi döntésre való előkészítése, felhatalmazás esetén kiadmányozása, valamint a végrehajtás szervezése.

(3) A kapott utasítások és határidők figyelembevételével munkaterületén felelős a hivatal állandó és időszakos feladatainak megvalósításáért.

Ügykezelő

18. §.

(1) Az ügykezelő a munkaköri leírásban részére megállapított, illetve a vezető által kiadott feladatokat a kapott utasítások és határidők figyelembevételével, a jogszabályok és ügyviteli szabályok ismeretében és betartásával végzi.

(2) Ellátja mindazokat a nem érdemi jellegű feladatokat, amellyel a munkáltatói jogkör gyakorlója megbízza. 
VI. A hivatal irodáinak általános feltételei

Az irodák általános feladatai

19. §.

Az irodák feladatai különösen:

(1) Biztosítják az önkormányzati feladat- és hatáskörök szakszerű, időszerű és maradéktalan gyakorlását.

(2) Feladatkörükben elkészítik a testületi (képviselő-testületi, bizottsági) előterjesztéseket és egyéb írásos anyagokat, a döntés-tervezeteket (rendelet, határozat).

(3) Biztosítják a képviselők munkájához szükséges tájékoztatást és ügyviteli közreműködést.

(4) Kivizsgálják a képviselői interpellációkat, azokra a vonatkozó hatályos jogszabályok szerint választ adnak, feladatkörükben eljárva intézkednek.

(5) Végrehajtják a Képviselő-testület rendeleteiben és határozataiban meghatározott feladatokat.

(6) Elősegítik a képviselő-testület bizottságainak és a tanácsnok(ok)nak a működését.

(7) Közreműködnek a polgármester, a jegyző honvédelmi, polgári védelmi, közrendvédelmi feladatainak ellátásában.

(8) Előkészítik a képviselő-testület, a polgármester és a jegyző hatáskörébe utalt, az iroda feladatkörébe tartozó közigazgatási hatósági ügyeket.

(9) Ellátják a feladatkörüket érintő döntésekből, szerződésekből eredő feladatokat.

(10) Segítik és tevékenyen közreműködnek abban, hogy az önkormányzat eredményesen vegyen részt az EU-s és hazai pályázatokon, szakmailag közműködnek azok előkészítésében.

(11) Együttműködésre kötelezettek tevékenységük során. A feladatkörükbe tartozó, de más hivatali szervezeti egység feladatát is érintő ügyekben, valamint jogszabály alapján az egyéb szervezetek hatáskörébe tartozó ügyekben, továbbá a képviselő-testület és szerveivel, tanácsnok(ok)kal egyeztetve kötelesek eljárni. Az egyeztetésért az a vezető felelős, akinek a feladat ellátása e szabályzat VI. fejezete szerint a fő feladatköre.

(12) A feladatkörüket érintő statisztikai adatgyűjtést és adatszolgáltatást végeznek.

(13) Ellátják az e-ügyintézéssel kapcsolatos, feladatkörükbe tartozó feladatokat.

(14) Kapcsolatot tartanak szakterületüket érintően a szakmai és a civil szervezetekkel, valamint a társhatóságokkal.

(15) Kezdeményezik és szakterületüket érintően közreműködnek a közbeszerzési eljárásokban.

(16) Kezdeményezik a közbeszerzési értékhatárt el nem érő beszerzési eljárásokat. 
20. §.

Szervezési és Ügyviteli Iroda

(1) Gondoskodik a képviselő-testület, a bizottsági működési feltételeiről.

(2) Ellátja a képviselői munka segítésére irányuló szervező tevékenységet.

(3) Ellátja a testületi tagok vagyonnyilatkozat tételével kapcsolatos feladatokat. 

(4) Közreműködik a testületi előterjesztések elkészítésében.

(5) Gondoskodik a testületi döntések végrehajtásárnak megszervezéséhez és a végrehajtási határidők betartásához szükséges vezetői intézkedések előkészítéséről.

(6) Ellátja a tisztségviselők napi munkavégzéséhez kapcsolódó feladatokat.

(7) Ellátja az ügyfélirányítással és a telefonközpont kezelésével kapcsolatos feladatokat.

(8) Közreműködik a választások, népszavazás, népi kezdeményezés lebonyolításában.

(9) Megszervezi az ügyiratkezelést, biztosítja az ügyirat-kezelési, irattározási feladatok ellátását.

(10) Elvégzi az önkormányzati lakások fenntartásához, üzemeltetéséhez, bérbeadásához kapcsolódó feladatokat. 

(11) Ellátja a talált dolgokkal kapcsolatos feladatokat. 

(12) Intézi az első lakáshoz jutó fiatalok önkormányzati támogatására irányuló kérelmek elbírálásának előkészítését. 

(13) Végzi a lakásépítési támogatással épített, vagy vásárolt lakások elidegenítése kapcsán felmerült feladatokat. 

(14) Kiadja a lakásépítési kedvezmény személyi feltételeinek jegyzői igazolását.

(15) Figyelemmel kíséri a magyarországi és a Európai Uniós pályázati lehetőségeket, koordinálja a pályázatok benyújtását a támogatott projektek megvalósítását.
(16) Elősegíti a város nemzetközi kapcsolatainak fenntartását, fejlesztését. 

(17) Ellátja a hivatal informatikai feladatait.
(18) Végzi a közbeszerzési eljárások előkészítésével, lebonyolításával kapcsolatos feladatokat.
(19) Folyamatos információt szolgáltat a fontosabb eseményekről a helyi média csoportnak. 
21. §.

Közigazgatási és Hatósági Iroda 
(1) Ellátja az intézményvezetők és a hivatali dolgozók személyzeti és munkaügyeit. 
(2) Közreműködik a munkanélküliség kezelésére irányuló feladatok végrehajtásában. 
(3) Ellátja a szabálysértési és a birtokvitás ügyek intézését.
(4) Végzi a hagyatéki eljárással kapcsolatos feladatokat.
(5) Ellátja az üzletek működésével, ellenőrzésével kapcsolatos feladatokat.
(6) Ellátja a Helyi Vállalkozásfejlesztési Alap működésével kapcsolatos feladatokat.
(7) Ellátja a mezőgazdasággal, állategészségüggyel és a növényvédelemmel kapcsolatos feladatokat. 
(8) Vezeti a személyi adat- és lakcímnyilvántartást.
(9) Közreműködik a választások, népszavazás, népi kezdeményezés lebonyolításában. 
(10) Ellátja a hatósági bizonyítványok, igazolványok kiadásával kapcsolatos feladatokat. 
(11) Ellátja az okmányiroda hatáskörébe tartozó feladatokat. 
(12) Gondoskodik az ifjúságpolitikai és bűnmegelőzési feladatok ellátásáról. 
(13) Előkészíti a sportfeladatokkal kapcsolatos önkormányzati döntések előkészítését és végrehajtását.
(14) Kapcsolatot tart az ifjúsági és sport szervezetekkel.
(15) Gondoskodik a születési, házassági, halotti anyakönyvek vezetéséről, az anyakönyvi adatszolgáltatásról és az alapiratok kezeléséről.
(16) Ellátja a családi események szervezésével kapcsolatos feladatokat.
(17) Végzi a névváltozással, állampolgársággal kapcsolatos ügyintézést, biztosítja az állampolgári eskü letételének megszervezését. 
(18) Folyamatos információt szolgáltat a fontosabb eseményekről a helyi média csoportnak. 
22. §.

Művelődési és Szociális Iroda

(1) Ellátja a közművelődési, közoktatási, szakképzési feladatokat. 

(2) Gondoskodik a szociális, egészségügyi, gyermekvédelmi feladatok ellátásáról. 

(3) Ellátja a személyes gondoskodást nyújtó szociális és gyermekjóléti, gyermekvédelmi személyes gondoskodást nyújtó intézmények működési engedélyezésével kapcsolatos feladatokat. 

(4) Ellátja a személyes gondoskodást nyújtó bentlakásos intézményekbe történő beutalással, és a rehabilitációs bizottság működésével kapcsolatos feladatokat.

(5) Koordinálja és közreműködik a városi ünnepségek, kulturális, tudományos rendezvények előkészítésében, megvalósításában.

(6) Feladatkörében kapcsolatot tart a civil szervezetekkel.

(7) Ellátja az önkormányzati és államigazgatási hatósági segélyezési, támogatási feladatokat. 

(8) Közreműködik a munkanélküliek közfoglalkoztatásának a szervezésében.

(9) Kapcsolatot tart a Jász-Nagykun-Szolnok Megyei Munkaügyi Központtal.

(10) Ellátja a jegyző gyermekvédelmi és gyámhatósági feladatait. 

(11) Folyamatos információt szolgáltat a fontosabb eseményekről a helyi média csoportnak. 
23. §.

Pénzügyi és Adóügyi Iroda

(1) Szervezi és összehangolja az önkormányzat gazdasági programjának kidolgozását. 

(2) Ellátja és koordinálja az önkormányzat éves költségvetésének elkészítésével, annak évközi módosításával kapcsolatos feladatokat, beleértve a költségvetési koncepció összeállítását is. 

(3) Átfogó és részletes elemzéseket készít a költségvetési gazdálkodásról, annak egyes részleteiről.

(4) Információkat szolgáltat a (MÁK-on keresztül) az önkormányzat költségvetéséről és annak végrehajtásáról. 

(5) Szolgáltatja a Belügyminisztérium részére küldendő gazdálkodásra vonatkozó beszámolókat, jelentéseket és pályázatokat. 

(6) Elkészíti a költségvetés működésével kapcsolatos gazdasági, pénzügyi terveket biztosítja a polgármesteri hivatal gazdálkodásához kapcsolódó pénzügyi információkat. 

(7) Gondoskodik az önkormányzat által jóváhagyott hitelek felvételéről, az átmenetileg szabad pénzeszközök lekötéséről.

(8) Vezeti a hivatal bér- és létszámgazdálkodással kapcsolatos nyilvántartásait, ezzel összefüggésben eleget tesz adatszolgáltatási kötelezettségeinek. 

(9) Ellátja a kincstár működésével kapcsolatos feladatokat. 

(10) Szakmai szempontokat ad a kincstár és az intézmények számára a költségvetés végrehajtásához. 

(11) Koordinálja az önkormányzati intézmények és a kincstár gazdálkodási tevékenységével kapcsolatos operatív feladatokat, iránymutatásokat ad. 

(12) Ellátja a pénzügyi irányítás és szakmai segítségnyújtás feladatait.

(13) A jóváhagyott éves költségvetési rendelet alapján végzi az operatív gazdálkodást. 

(14) Biztosítja a pénzügyi információk továbbítását az önkormányzat és az intézmények között, a költségvetési előirányzatokat érintő testületi döntésekről értesíti a kincstárt és a részben önálló intézményeket. 

(15) Közreműködik a közbeszerzési eljárásokban. 

(16) Biztosítja az elfogadott éves tervekben szereplő feladatok megvalósításához szükséges pénzügyi fedezetet. 

(17) Folyamatosan és teljes körűen vezeti a mérlegadatokat alátámasztó analitikus pénzügyi és számviteli nyilvántartásokat, biztosítja az analitikus és szintetikus nyilvántartások összhangját. 

(18) Elkészíti az önkormányzat költségvetési beszámolóját, a zárszámadási rendelet tervezetét. Feladatkörében biztosítja az államháztartási információs rendszer szerinti pénzügyi információkat. Összesíti és egységesíti az önkormányzat részben önálló intézményeinek anyagait. 

(19) Kezeli az önkormányzat pénzügyeit, biztosítja és összehangolja az intézmények pénzellátását.

(20) Gondoskodik az önkormányzat gazdasági, pénzügyi, számviteli rendjének betartásáról és betartatásáról. 

(21) A vagyonkataszterből, valamint a számviteli nyilvántartásokból nyert információk alapján összeállítja az éves zárszámadáshoz csatolt vagyonállapotot bemutató leltárt.

(22) Ellenőrzi az önkormányzati, költségvetési intézmények gazdálkodásának, pénzügyi tevékenységének hatékonyságát és szabályszerűségét, melynek során kiemelt figyelmet fordít a komplex intézményi vagyongazdálkodási tevékenységre.

(23) Ellátja a helyi és a gépjárműadó kivetésével, nyilvántartásával és beszedésével kapcsolatos feladatokat.

(24) Adóellenőrzést végez.

(25) Közreműködik a köztartozások, közmű érdekeltségi hozzájárulások beszedésében.

(26) Ellátja a jegyzői hatáskörbe tartozó adók módjára behatandó követelések behajtásával kapcsolatos feladatokat. 

(27) Végrehajtja az egyéb adóigazgatási feladatokat. 

(28) Folyamatos információt szolgáltat a fontosabb eseményekről a helyi média csoportnak. 
24. §.

Városfejlesztési és Műszaki Iroda

A./ Kiemelt építésügyi igazgatási ügyekben körzetközponti illetékességgel:

(1) Ellátja az elvi építési, bontási, használatbavételi és fennmaradási engedélyezési, továbbá az ezekkel összefüggő ellenőrzési és kötelezési ügyekkel kapcsolatos feladatokat. 

(2) Építésügyi bírságot állapít meg a szabálytalanul végzett építési munkák esetében, szükség esetén intézkedik annak behajtására.

(3) Az országos településrendezési követelményekben meghatározott előírásoktól, kérelemre az érintett szakhatóságok hozzájárulásával, eltérő megoldást engedélyez. 

(4) Elrendeli az életet, egészséget, köz- és vagyonbiztonságot veszélyeztető építmény használatának, hibáinak, hiányosságainak megszüntetését, valamint a jó karbantartására vonatkozó kötelezettség teljesítését, illetőleg szükség szerinti felülvizsgálatát, átalakítását, felújítását, helyreállítását vagy lebontását. 

(5) Közreműködik a katasztrófák elhárításában, a károk felmérésében, helyreállításának szervezésében. 

(6) Vezeti az építésügyi hatóság műszaki nyilvántartását. Ellátja a jogszabályban előírt statisztikai adatszolgáltatási kötelezettségét. 

(7) Javaslatot tesz rendezési terv készítésére, módosítására, véleményezi a rendezési terv, tervmódosítás tervezetét. 

(8) Kérelemre beépítési előírást ad ki. 

B./ Városi illetékességgel:

(1) Ellátja a rendeltetés módosítással kapcsolatos építésigazgatási, ellenőrzési és kötelezési feladatokat. 

(2) Szakhatóságként közreműködik más hatóságok engedélyezéséhez hatáskörébe tartozó ügyekben. 

(3) Nyomvonalas létesítmények építésének engedélyezéséhez terület-felhasználási hozzájárulást ad. 

(4) Önkormányzati rendelettel elrendelt tilalmat, vagy annak megszüntetését az érintettekkel, határozattal közli. 

(5) A helyi építési szabályzat által megállapított településrendezési kötelezések elrendeléséről gondoskodik. 

(6) Elrendeli jogszabályban meghatározott esetekben a telek bekerítését. 

(7) Ellátja az ingatlanok házszámozásával kapcsolatos feladatokat. 

(8) Ellátja a képviselő-testület által meghatározott önkormányzati fejlesztések megvalósításával kapcsolatos beruházói feladatokat. 

(9) Részt vesz a beruházások megvalósításának szervezésében, koordinálásában, ellenőrzésében.

(10) A közbeszerzési törvényből adódóan ellátja az önkormányzat és a hivatal közbeszerzési eljárással megvalósítandó – beruházással, fejlesztéssel, felújítással és árubeszerzéssel összefüggő – feladatait. E körben kapcsolatot tart a Pénzügyi és Adóügyi Irodával. 

(11) Gondoskodik az egyéb versenyeztetési feladatok lebonyolításáról.

(12) Ellátja az energiaellátási, környezet- és természetvédelmi, zaj- és rezgésvédelmi, levegőtisztaság védelmi, vízügyi, településtisztasági, útügyi és a temetkezéssel kapcsolatos igazgatási és hatósági feladatokat. 

(13) Ellátja a közterület-foglalással, közterület-felbontással kapcsolatos feladatokat.

(14) Közreműködik az út, járda hálózat fejlesztés, parkfelújítás, játszótér felújítás, közműhálózat fejlesztés, építés, felújítás dokumentációinak előkészítésében.

(15) Végzi a közműépítési, felújítási munkákkal kapcsolatos feladatok koordinálását a városban lévő közművek üzemeltetését végző szolgáltatókkal. 

(16) Ellátja a közterület-felügyelettel kapcsolatos feladatokat.

(17) Vezeti az önkormányzati vagyonkatasztert, gondoskodik a naprakész karbantartásáról.

(18) Biztosítja a vagyonkataszter pontosításával kapcsolatos irodák közötti koordinációt.

(19) Közreműködik az önkormányzati pályázatok elkészítésében.

(20) Ellátja az Ipari Park működésével kapcsolatos feladatokat.

(21) Ellátja a tűzvédelmi, munkavédelmi, valamint a katasztrófa elhárítási feladatokat. 

(22) Folyamatos információt szolgáltat a fontosabb eseményekről a helyi média csoportnak. 
25. §.

Városi Gyámhivatal

(1) Gondoskodik a gyermekek védelme érdekében szükséges intézkedések megtételéről.

(2) Ellátja a gyermekek családi jogállásának rendezése ügyében a hatáskörébe tartozó feladatokat.

(3) Ellátja az örökbefogadással kapcsolatos feladatokat.

(4) Ellátja a szülő-felügyeleti joggal kapcsolatos feladatokat.

(5) Ellátja a gyámsággal, gondnoksággal kapcsolatos, valamint a gyámi, gondnoki tisztség ellátásával kapcsolatos feladatokat.

(6) Ellátja a kiskorúak és gondnokoltak vagyonának kezelésével kapcsolatos feladatokat. 

(7) Dönt az otthonteremtési támogatás megállapításáról, valamint a gyermektartásdíj megelőzéséről.

(8) Peres eljárást kezdeményez a jogszabályban meghatározott esetekben.

(9) Ellátja a jogszabállyal hatáskörébe utalt ügyeket. 

(10) Közreműködik az ifjúságpolitikai feladatok ellátásában. 

(11) Közreműködik a drog-prevenciós tevékenységben. 

(12) Folyamatos információt szolgáltat a fontosabb eseményekről a helyi média csoportnak. 
26 .§.

Mezőhéki Kirendeltség 

(1) Ellátja a hivatali feladatokat Mezőhék Község közigazgatási területén. 
(2) A Kirendeltség működése:

a) Mezőhék polgármestere saját Képviselő-testülete döntései szerint és saját önkormányzati jogkörében irányítja a Kirendeltséget.

b) A Kirendeltségen foglalkoztatottak esetében az egyetértési jogot Mezőhék polgármestere gyakorolja.

c) A jegyző (a jegyzőre előírt képesítési előírásoknak megfelelő végzettségű, kirendeltség-vezető útján koordinálja a Kirendeltség munkáját.

(3) A Kirendeltség-vezető

a) elkészíti a kirendeltséghez tartozó dolgozók munkaköri leírását, szabályozza a helyettesítési rendet;

b) szervezi a kirendeltség munkáját;

c) a kiadmányozási szabályzat szerint gyakorolja a kiadmányozás jogát;

d) gyakorolja az egyéb munkáltatói jogokat (a polgármesteri egyetértési jog szabályozásának megfelelően) a kirendeltség dolgozói tekintetében;

e) gondoskodik a kirendeltségi dolgozók rendszeres továbbképzéséről;

f) rendszeresen tájékoztatja a polgármestert a kirendeltség munkájáról.

VII.

A Polgármesteri Hivatal működési rendje

Általános szabályok

27. §.

(1) A hivatal működését a jogszabályok, az ezekre épülő SZMSZ, a belső szabályzatok, valamint a Képviselő-testület és a polgármester döntései, továbbá a jegyző utasításai határozzák meg.

(2) A vezető, az ügyintéző, az ügykezelő alkalmazott feladatait az SZMSZ és a munkaköri leírás szabályozza. 

(3) A munkaköri leírás a felelősség megállapítására is alkalmas módon – többek között – tartalmazza: a munkakörben ellátandó feladat jellegét, a tevékenységi kört, a munkakört betöltők alá- és fölérendeltségi viszonyait, a munkáltatói jogkör gyakorlójának a megjelölését, a munkakörre vonatkozó sajátos előírásokat és a helyettesítés módját.

(4) Az ügy intézésére kijelölt köteles a vezető utasítása szerint eljárni, figyelembe véve a köztisztviselők jogállásáról szóló 1992. évi XXIII. törvénynek e tárgykörben szabályozott rendelkezéseit.

A kiadmányozás rendje 

28. §.

(1) Kiadmányozásra a hatáskör címzettje jogosult.

(2) A jogszabályban meghatározott hatáskörében

a polgármester (saját és átruházott hatáskörben)

a jegyző,

az anyakönyvvezető,

a gyámhivatali ügyintéző

kiadmányoz.

(3) A kiadmányozási jog jogosultja e jogkörét részben vagy egészben átruházhatja, az átruházott kiadmányozási jogot visszavonhatja. Az átruházott kiadmányozási jog tovább nem delegálható. Az átruházás nem érinti a hatáskör jogosultjának a személyét és felelősségét.

(4) A polgármester és a jegyző a kiadmányozás rendjét külön-külön szabályzatban határozza meg.

A helyettesítés rendje

29. §.

(1) A jegyzőt akadályoztatása és távolléte idején a képviselő-testület által kinevezett aljegyző helyettesíti.

(2) Az irodavezetőt – a jegyző egyetértésével – az irodavezető által írásban megbízott ügyintéző helyettesíti.

(3) A hivatal köztisztviselői, munkavállalói a munkaköri leírásukban leírtak szerint helyettesítik egymást.

A munkáltatói jogok gyakorlásának rendje

30. §.

A munkáltató jogok gyakorlásának a rendjét a köztisztviselők és ügykezelők tekintetében Martfű Város Polgármesteri Hivatalának Egységes Közszolgálati Szabályzata tartalmazza. 

Munkarend, ügyfélfogadás

31. §.

(1) A hivatal dolgozóinak napi munkaideje hétfőtől – csütörtökig 7,30 órától 16,00 óráig, pénteken 7,30 órától 13,30 óráig tart.

A szerdai napokon hosszított ügyfélfogadást tartó ügyintézők munkanapi munkaideje 2 órával rövidül.

(2) A hivatal általános ügyfélfogadási rendje:

	Nap
	De.:
	Du.:

	Hétfő
	8,00-12,00 óráig
	13,00-16,00 óráig

	Kedd
	8,00-12,00 óráig
	Nincs

	Szerda
	8,00-12,00 óráig
	13,00-18,00 óráig

	Csütörtök
	8,00-12,00 óráig
	13,00 -16,00 óráig

	Péntek
	Nincs
	Nincs


(3) Az Okmányiroda ügyfélfogadási rendje:

	Nap
	De.:
	Du.:

	Hétfő
	8,00-12,00 óráig
	13,00-16,00 óráig

	Kedd
	8,00-12,00 óráig
	Nincs

	Szerda
	8,00-12,00 óráig
	13,00-18,00 óráig

	Csütörtök
	8,00-12,00 óráig
	13,00 - 16,00 óráig

	Péntek
	Nincs
	Nincs


(4) A Pénztár nyitvatartási rendje:

	Nap
	De.:
	Du.:

	Hétfő
	Nincs
	14,00-15,00 óráig

	Kedd
	Nincs
	Nincs

	Szerda
	Nincs
	14,00-15,00 óráig

	Csütörtök
	Nincs
	Nincs

	Péntek
	09,00-10,00 óráig
	Nincs


Az ügyfeleknek lehetőséget kell biztosítani az ügyintézőkkel történő előzetes időpont egyeztetésre, mely azonban nem kötelező.

(5) A Mezőhéki Kirendeltség ügyfélfogadása:

	Nap
	De.:
	Du.:

	Hétfő
	8,00-12,00 óráig
	13,00-16,00 óráig

	Kedd
	8,00-12,00 óráig
	13,00-16,00 óráig

	Szerda
	8,00-12,00 óráig
	13,00-18,00 óráig

	Csütörtök
	8,00-12,00 óráig
	13,00 - 16,00 óráig

	Péntek
	8,00 – 12,00 óráig
	Nincs


A jegyző vagy megbízottja minden héten kedden és csütörtökön fogadóórát tart.

(6) A polgármester és a jegyző minden héten szerdán fogadóórát tart.

A munkavállalók jogainak érvényesülése, érdekeinek védelme

32. §.

(1) A hivatalban a köztisztviselők és ügykezelők közszolgálati jogviszonyával kapcsolatos érdekeinek előmozdítása és védelme érdekében érdekvédelmi szervezet (szakszervezet) működhet.

(2) A jegyző köteles kikérni a helyi munkavállalói érdek-képviseleti szerv véleményét a köztisztviselők munkavégzésére, munka- és pihenőidejére, jutalmazására, valamint juttatásaira vonatkozó, a jegyző hatáskörébe utalt szabályozásról.

(3) A jegyző a hivatal szervezetében történő létszámcsökkentés végrehajtásáról a hivatalnál képviselettel rendelkező munkavállalói érdekképviseleti szerv véleményének kikérése után dönthet.

(4) A helyi munkavállalói érdek-képviseleti szerv tájékoztatást kérhet:

a) a (2) bekezdésben felsorolt tárgykörökben készült tervezetek, statisztikai létszám és illetményadatok, számítások, elemzések és irányelvek megismerése érdekében,

b) a közszolgálati jogszabályok végrehajtásáról,

c) a helyi megállapodások betartásáról,

d) legalább félévente a részmunkaidős és a határozott időre szóló foglalkoztatás helyzetének alakulásáról.

(5) A helyi munkavállalói érdek-képviseleti szerv javaslatot tehet:

a) a köztisztviselőket érintő intézkedésekre,

b) a köztisztviselőket érintő helyi szabályozás egységes értelmezésére, valamint

c) a köztisztviselőket érintő helyi szabályozási tárgykörökre.

Az adatvédelmi tevékenység irányítása

33. §.

A hivatalban a személyes adatkezelési, adatbiztonsági és adatszolgáltatási, valamint a közérdekű adatok nyilvánosságával összefüggő tevékenységet a jegyző által kijelölt adatvédelmi felelős látja el a hivatal belső szabályzataiban és a munkaköri leírásában foglaltaknak megfelelően.

Belső ellenőrzési feladatok ellátása, a belső kontrollrendszer működtetése

34. §.

(1) Az önkormányzat belső ellenőrzési feladatait a képviselő-testület döntése alapján a Szolnoki Többcélú Társulás Intézménye látja el.

(2) A feladatellátás részletes szabályait a Belső ellenőrzési kézikönyv rögzíti.

(3) A belső ellenőrzés magában foglalja az önkormányzat belső ellenőrzését és az önkormányzat irányítása alá tartozó intézmények felügyeleti ellenőrzését is.

(4) A hivatalon belüli első számú vezetői ellenőrzés a belső kontrollrendszer működtetésével valósul meg.

(5) A hivatal belső kontrollrendszeréért a jegyző felelős, aki köteles a hivatal minden szintjén érvényesülő és megfelelő 

a) kontrollkörnyezetet,

b) kockázatkezelési rendszert,

c) kontrolltevékenységeket,

d) információs és kommunikációs rendszert,

e) monitoringrendszert

kialakítani és működtetni.

(6) A hivatal egészére kiterjedően az alábbi elemek kerülnek rögzítésre a Belső Kontroll Szabályzatban

a) FEUVE,

b) ellenőrzési nyomvonal,

c) kockázatkezelés,

d) kontrollkörnyezet,

e) kontrolltevékenységek, 

f) információ és kommunikáció,

g) monitoring,

h) jegyző (költségvetési szerv vezetője) továbbképzése,

i) szabálytalanságok kezelésének eljárásrendje (ez utóbbi e SZMSZ mellékletét képezi),

j) a Pénzügyi és Adóügyi Iroda vezetőjének továbbképzési kötelezettsége a belső kontrollrendszerek témakörében.

VIII.

Záró rendelkezések
35. §.
Martfű Város Önkormányzata Polgármesteri Hivatal Szervezeti és Működési Szabályzata 2011. július 1-jén lép hatályba és ezzel egyidejűleg hatályát veszti a Polgármesteri Hivatal Ügyrendjéről szóló 8/2008.(IV.25.) önkormányzati rendelet.

M a r t f ű,  2011. június 29.

                         Dr. Kiss Edit                                                             Balogh Edith

                         polgármester                                                       címzetes főjegyző

Martfű Város Önkormányzata Polgármesteri Hivatala 

Szervezeti és Működési Szabályzatának mellékletei és függelékei

I. Mellékletek:

1. Alapító Okirat

2. Szabálytalanságok kezelésének eljárási rendje

3. A köztisztviselők jogállásáról szóló 1992. évi XXIII. törvény 22/A §-a alapján vagyonnyilatkozat tételi kötelezettséggel járó munkakörök

II. Függelékek:
1. A hivatal dolgozóinak munkaköri leírásai

2. A Gazdálkodási Osztály Ügyrendje

3. A kockázatkezelés rendje
                                                                 .
